google/wiki40b huggingface dataset:
Vitne

Et vitne er en person som gir en forklaring om hva han eller hun i et visst tilfelle har sett, hørt, tenkt, ment, følt eller sagt.

Norge

I Norge plikter enhver å møte og forklare seg som vitne for retten. Man plikter også å møte for politiet, men er ikke pliktig til å forklare seg for politiet. Et unntak gjelder for offentlige tjenestemenn, som plikter å forklare seg om det de har blitt kjent med gjennom sin stilling, i forhold der de ikke er underlagt taushetsplikt.
Adelardo Rodríguez

Landslaget

Han deltok i flere internasjonale turneringer for Spania. Han ble europamester i fotball i 1964.
Vilchesia

Utseende

En middelsstor, avlang, brunlig trebukk. Antennene er noe kraftige og litt lengre enn kroppen. Pronotum er bredt tønneformet, med matte striper dannet av lyse, nedliggende hår. Dekkvingene er jevnbrede, blanke med tett, nettmasket skulptur, mot spissen brunrøde, beina middels lange med fortykkede lår.

Utbredelse

Arten er utbredt i Chile.
Rana Niejta

Rana Niejta og Rana Niejte er umesamiske navn på den samiske gudinnen for våren og fruktbarhet (alternative navn: Rana Nieda, Rana Neida, Rana Neide, Ruona Neida Radien-neide og Blende). Navnet kan oversettes med det «grønnlige», «markens grønne grøde», eller «jordens datter». Ifølge samisk mytologi gjorde hun fjellene vendt mot sør grønne, slik at de sultende reinsdyrene hadde mat.
Og du

Handling

Filmen er en bittersøt liten historie om det å møtes og skilles. To unge og ensomme mennesker treffes tilfeldig på en jernbanestasjon og skilles like etter, antageligvis for godt.
Ashley-piercing

Historie

Denne piercingen er en videreutvikling av vertikal labret-piercingen som i utgangspunktet ble utført feil.

Utføring

Denne piercingene er relativt lett å utføre. Grotiden er fra seks til åtte uker. Det er viktig å ikke treffe noen av de mange arteriene i underleppen under piercingen.

Risiko

Risikoen ved denne piercingen er at den ene siden kan gro inn i leppen. Dette kan hindres ved riktig piercing og riktig smykke. 
Et problem med denne piercingen er at den gjøre skader på tennene, ved at ringen eller barbellen sliter på tennene. En måte å forhindre dette på er å bruke smykker laget av glass, tre, bioplast eller PTFE.

Etterbehandling

For etterbehandling av en slik piercinger er det vanlig å bløte piercing opp med en litt saltholdig veske to til tre ganger daglig. Bløt såret i tre til fire minutter og man hindrer blod og lymfeubehag på grunn av smykket (dette gjøres på begge sider). Det er her viktig at blandingsforholdet er riktig. Fjern så restene med en bomullspinne, og sett så smykket rolig igjennom piercingen.
Andre ting man kan gjøre er å skylles piercingen med antibakterielt munnvann to til tre ganger daglig, så såret gror fortere. Det er her viktig at munnvannet ikke inneholder alkohol. Man bør også unngå røyking, alkohol og mat med mye krydder til piercingen har grodd helt til.
C++14

C++14 er en versjon av en internasjonal standard for programmeringsspråket C++. Den ble anerkjent av standardiseringsorganisasjonen, International Organization for Standardization (ISO) den 18. august 2014, og publisert den 15. desember 2014. Den erstattet C++11 og ble i sin tur erstattet av C++17.
Den blir noen ganger referert til som C++1y, en benevnelse som ble brukt før man visste nøyaktig når den kom til å bli anerkjent.
Komboskini

Komboskini (gresk: κομποσκοίνι, russisk: вервица) er en bedekrans brukt av kristne i de orientalske katolske kirker og ortodokse kirker for å telle repetisjoner av Jesusbønnen: Herre, Jesus Kristus, Guds Sønn, forbarm Deg over meg, en synder. Den er som regel laget av ull eller silke, bundet sammen i en rekke knuter.

Beskrivelse

En komboskini har som regel 100 knuter, men 33 og 50 er også vanlig. Knutene er laget ved å krysse tråene slik at hver knute består av flere små kors. Knutene er ofte delt opp av små perler i rekker av 10 eller 25, for å forenkle telling. I enden på komboskinien henger det gjerne et kors med dusk på. Dusken blir brukt til å tørke vekk omvendelsens tårer. Forbindelsen mellom Jesusbønnen og tårer er et mye omtalt emne i kirkefedrenes skriverier.
Komboskinien er tradisjonelt laget av ull for å symbolisere Kristi flokk, og burde være farget svart på grunn av våre synder. Perlene er gjerne røde til minne for Jesu blod. I dag blir det ofte laget komboskinier i alle slags farger.
Hvem som helst kan lage en komboskini, men det har oftest vært en oppgave tilknyttet munker og nonner.
Alexander Isak

Landslaget

8. januar 2017 fikk han sin første landskamp for Sverige mot Elfenbenskysten. Med sine 17 år og 109 dager ble han den yngste landslagsspilleren på det svenske herrelandslaget på 106 år.
12. januar 2017 scoret han sitt første landslagsmål for Sverige mot Slovakia. Med sine 17 år og 114 dager er han den yngste målscoreren for det svenske herrelandslaget noen gang.
Statkraft Hurum saltkraftverk

Statkraft Hurum saltkraftverk (Statkraft Osmotic Power Prototype) er verdens første saltkraftverk, basert på energi fra osmose. Kraftverket er drevet av Statkraft. Det er lokalisert til Tofte i Hurum, med lokaler på fabrikkområdet til Södra Cell Tofte cellulosefabrikk. Kraftverket utnytter osmosen som oppstår når ferskvann og saltvann møtes atskilt av en membran. Saltvannet trekker ferskvann gjennom membranen, og trykkøkningen på saltvannssiden gir energi som anvendes til å produsere elektrisk kraft. 
Anlegget er en prototyp utviklet sammen med Sintef, og startet prøveproduksjon av kraft 24. november 2009. Kronprinsesse Mette-Marit foresto den offisielle åpningen av anlegget. Dette anlegget har vært planlagt siden sommeren 2008, med et vannforbruk på 10 liter ferskvann og 20 liter sjøvann per sekund. En forventer et effektuttak på 2-4 kW. Med bedre membraner antas at effekten for et slik anlegg kan økes til ca. 10 kW.  Det er beregnet at kommersiell drift kan skje fra en gang mellom 2012 og 2015.
Enaria

Utseende

Små til middelsstore (ca. 10 millimeter), rødbrune oldenborrer. Oversiden har små, oppstående, hårlignende skjell.

Utbredelse

Slekten er endemisk for Madagaskar og Komorene, der den har gjennomgått en adaptiv radiasjon.
Lungebetennelse

Symptomer og funn

Vanlige symptomer er hoste, feber, ofte tung pust og noen ganger smerter. Ofte kommer det slimlignende puss, kalt ekspektorat, som hostes opp. Ekspektoratet kan være grått, boblete, gult eller grønt av farge. 
Hvor hyppig pasienten puster, respirasjonsfrekvens, gir viktige indikasjoner på hvor alvorlig sykdommen er. Ved lytting på lungene kan det høres grove slimaktige surklelyder, rhonkier, eller finere småboblete eller pipete lyder, sibili. Dersom lungebetennelsen fyller en del av lungen med puss får man dempning. Det innebærer at det høres mindre lyder fra den delen av lungen, i tillegg til at det er mindre hul lyd ved perkusjon, det vil si at en finger holdes på huden over lungen og en annen finger slås mot den første fingeren. Det kan høres en form for ekko med hult preg over frisk lunge, og dempet preg over lunge med lungebetennelse.
Røntgenundersøkelse av lungene vil ofte vise «fortetninger» der infeksjonen sitter.
Sykdommen vil gi øket antall hvite blodlegemer i blodet. Blodprøven CRP (C-reaktivt protein) vil vanligvis være forhøyet, også tidlig i forløpet. Forhøyet CRP over 50 støtter diagnosen bakteriell lungebetennelse. SR, (senkning) vil bli øket, men det tar litt tid før den stiger. 
Lungebetennelse med klamydia eller mycoplasma kan gi andre sykdomsbilder og kan kreve serologiske prøver for å fastsette diagnosen.

Forløp og prognose

Bakteriell lungebetennelse behandles i Norge vanligvis med penicillin.   Lungebetennelse kan bli svært alvorlig hvis den ikke blir behandlet i tide. Før antibiotika, spesielt penicillin, var tilgjengelig var pneumoni en vanlig dødsårsak også hos yngre. Sykdommen kan føre til blodforgiftning (sepsis) som har rundt 13% dødelighet i Norge.
Hos eldre og hos personer med svekket immunforsvar er lungebetennelse en alvorlig sykdom som ofte krever innleggelse på sykehus for behandling med intravenøs antibiotika. For de fleste vil ingen behandling, eller en antibiotikakur være tilstrekkelig til at sykdommen går over i løpet av 1-3 uker.
Det anbefales at personer med lunge- eller hjertesykdom og eldre tar pneumokokkvaksine og influensavaksine.
Svømming under Middelhavslekene 2001

Svømming under Middelhavslekene 2001. Svømming var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var fjortende gangen som svømming var med på programmet under middelhavslekene. Det ble konkurrert i trettito øvelser, seksten for menn og seksten for kvinner. Spania ble beste nasjon med tretten gullmedaljer foran Italia med åtte.
Brachyllus

Utbredelse

Gruppen er utbredt i Asia.
Rayong TLP kraftverk

Rayong TLP kraftverk er et varmekraftverk med kogenerasjon i provinsen Rayong utenfor Bangkok i Thailand. Det har en installert produksjonskapasitet på 117 MW fordelt på en enhet med 2+1 kombinasjonssyklus-gassturbiner. Teknologien er levert av Siemens, General Electric, m.fl. Brenselkilden er naturgass.
Anlegget ble utbygd med driftsstart i 2003. Operatør er selskapet Electricity Generating Public Co Ltd (EGCO). Kraftverket er lokalisert inne i Rayong Industrial Park.
Mystery Train

Elvis Presleys versjon

Elvis Presleys innspilling av «Mystery Train» foregikk 11. juli 1955 i Sun Studios. Den ble utgitt som A-side singel 20. august samme år, og ble utgitt under navnet Elvis Presley, Scotty and Bill.

Øystein Sundes versjon

Øystein Sunde spilte inn sin instrumental versjon av «Mystery Train» til soundtrack albumet Fifty Fifty – Originalmusikken fra spillefilmen; et dobbelt album hvor flere artister bidro. Det ble utgitt i 1982.
Spring Is Here

«Spring Is Here» er en amerikansk populærmusikksang med melodi av Richard Rodgers og tekst av Lorenz Hart. Den ble skrevet til musikalen I Married an Angel (1938), hvor den ble introdusert av Dennis King og Vivienne Segal. (i rollene som Count Willy Palarffi og Countess Peggy Palarffi)
«Spring Is Here» ble spilt under rulletekstene i begynnelsen og delvis sunget av Jeanette MacDonald i åpningsscenen i filmversjonen av I Married an Angel (1942). Den ble også spilt på et kostymeparty, sunget av Jeanette MacDonald og Nelson Eddy og spilt som bakgrunnsmusikk.

Norsk versjon

Egil Hagen har skrevet en norsk tekst. På norsk bærer den tittelen «Vår i luften».
Menesia

Utseende

Middelsstore, sylindriske trebukker, denne slekten er ganske variabel i fargen. Antennene er omtrent så lange som kroppen. Pronotum er forholdsvis lite, sylindrisk, mye smalere enn dekkvingene, som er parallellsidige med markerte "skuldre".

Levevis

Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.

Utbredelse

Det lever to arter i det sørlige Europa, de øvrige er asiatiske, de fleste i Sørøst-Asia øst til Molukkene.
Lanaudière

Lanaudière er en administrativ region i provinsen Québec i Canada. Regionen befinner seg ca. 30 kilometer nordøst for Montréal. Innbyggerne omtales på fransk som lanaudois (damene som lanaudoises)
Regionen befinner seg langs Saint-Laurent-elva, og omfatter også dalene langs elvene L'Assomption og Ouareau. De viktigste byene er Terrebonne, Repentigny, Joliette og Berthierville.

Historie

Regionen har hatt dette navnet siden 1985, selv om det lokale handelskammeret foreslo navnet allerede i 1964. Navnet kommer av Seigneurie de Lanaudière, som var et jordegods i området allerede i den franske kolonitida.
HM Passport Office

Her Majesty’s Passport Office er en avdeling i Home Office med ansvar for utstedelse av pass til britiske statsborgere og andre personer med ulike kategorier britisk nasjonalitet. Avdelingen har 3 180 ansatte (2013) og syv regionkontorer i tillegg til hovedkontoret i London.

General Register Office for England and Wales

General Register Office for England and Wales er siden 2008 en del HM Passport Office og produserer attester  for livsbegivenheter slik som fødsler, dødsfall, ekteskap og sivile partnerskap i England og Wales.
Matt Bomer

Barndom

Matt Bomer ble født i Spring i Texas som sønn av John og Sissi Bomer. Han har to søsken. Bomer gikk på videregående skole i Spring sammen med Lee Pace, som også er skuespiller. I 2001 ble Bomer uteksaminert fra Carnegie Mellon University med en bachelorgrad.

Privatliv

Bomer er gift med utgiveren Simon Halls. De har 3 sønner sammen via surrogati. I 2012 offentliggjorde Bomer at han var homofil mens han holdt en takketale etter å ha vunnet en pris under Steve Chase Humanitarian Awards.
Polmakelva

Fiske

Polmakelva har lakseførende strekninger både i Norge og Finland. Elva nedenfor Polmakvann anses ikke som produktiv, men den har bestander av blant annet harr og gjedde. Det fanges også noe laks, for på finsk side er det til dels fine tilløpselver til Polmakvannet som har bestander av smålaks. Det drives ikke fiske i disse elvene, men det er et begrenset, tradisjonelt garnfiske etter laks i selve Polmakvannet. Tilreisende fiskere kan kjøpe fiskekort for den norske strekningen av elva, og kortet gjelder også for den norske delen av Polmakvannet.
Redcord

Redcord AS er et privat selskap som utvikler og selger Redcord behandlings- og treningsutstyr. Selskapet etablert under navnet TrimMaster i 1991. Selskapet skiftet i 1993 navn til Nordisk Terapi og i 2007 til Redcord AS. Selskapet står bak utviklingen av behandlingsmetoden SET (Sling exercise therapy) og Neurac (Neuromuscular Activation).
Redcord holder kurs for fysioterapeuter og andre behandlere i behandlingsmetoden Neurac.
Redcord eier klinikken Redcord Clinic på Høvik i Oslo.
HTC Canary

HTC Canary er en Windows Smartphone-basert mobiltelefon (smartphone) som ble produsert av HTC. Den ble lansert høsten 2002.
Den er også solgt som bl.a. Dopod 515, Orange SPV og Qtek 6080.
Pausanias (kongemorder)

Pausanias var tjeneren/elskeren som myrdet Filip II av Makedonia i 336 f.Kr., muligens på oppfordring av Olympias og Aleksander den store. Han ble umiddelbart fanget og henrettet.
Terningen skanse

Terningen skanse er et stjerneformet forsvarsanlegg ved Terningåa vest for Terningmoen og Elverum sentrum, rett nord for Hamarvegen (Rv3).
Terningen skanse ble bygget som en del av forsvarslinja langs Glomma mot angrep fra øst. Anlegget ble påbegynt i 1673 men representerer slik det fremstår i dag de avsluttende årene av Napoleonstiden. Skansen er en av de best bevarte representantene for stjerneformede skanseanlegg i landet. 
Skansen er oppført som et kvadratisk stjerneformet anlegg på ca. 120 x 120 meter. Innenfor vollgraven og vollen lå det en firefløyet laftet forlegning rundt et indre gårdsrom. Forlegningen tjente som innkvartering for mannskap og offiserer med stuer, magasiner og staller. Det ble også oppført to kruttkamre i henholdsvis det sørøstre og nordøstre hjørnet av den indre delen av vollsystemet.
Anlegget ble fredet ved vedtak den 2. august 2014 i samband med et arrangement i forbindelse med grunnlovsjubileet 2014.
Limmu

Limmu var et eponym i oldtidens Assyria, og henviser i dag til en kronologisk eponymliste.
Ved begynnelsen av styret til en assyrisk konge, ble en limmu, en kongelig myndighetsperson, utpekt for å presidere over nyttårsfestivalen i hovedstaden. Hvert år ble en ny limmu valgt. Selv om de ble utpekt ved lodd, var det hovedsakelig en begrenset gruppe de ble valgt fra, slik som medlemmer av de mest framtredende familier eller kanskje medlemmer av et byråd. Assyrerne benyttet navnet på limmuen for dette året for å angi året på offisielle dokumenter (istedenfor årstall som skjer i dag). Lister med limmuer har blitt funnet som bokførte hvert eneste år i oldtidens Assyria mellom 892 f.Kr. og 648 f.Kr.
I løpet av den gammelassyriske perioden var kongen selv aldri utpekt som limmum, slik som det ble kalt på deres språk. I den midtre assyriske og nyassyriske periodene kunne det skje at kongen selv hadde denne posisjonen.
Sørlandstreffet

Sørlandstreffet er en russefestival som hvert år blir arrangert i Kristiansand på våren den helgen som ligger nærmest den 1. mai.
Festivalen har de siste årene blitt avviklet på Odderøya som tidligere også var arena for Quartfestivalen. Den ble for første gang arrangert over to dager i 2010. Tidligere har det vært et ett-dagers arrangement som falt på natt til 1. mai.
Hinterzarten

Hinterzarten er en kommune  og et skisentrum i Breisgau-Hochschwarzwald i delstaten Baden-Württemberg i Tyskland. Innbyggertallet var i slutten av 2009 2 619 innbyggere på et areal av 33,37 kvadratkilometer.
I byen ligger blant annet Adlerschanzen som har arrangert verdenscupen i skihopping for kvinner, samt junior-VM i skihopp. Skihopperne Dieter Thoma, Georg Thoma og Sven Hannawald er fra byen.
(5202) 1983 XX

(5202) 1983 XX er en hovedbeltesmåplanet. Den ble oppdaget av Antonín Mrkos ved Kleť Observatory nær České Budějovice, Tsjekkia, den 5. desember 1983.
Ostalgie

Ostalgie, eller på norsk ostalgi, er et tysk begrep for den nostalgiske interessen for livet og hverdagskulturen i Øst-Tyskland (DDR), særlig blant tidligere østtyske borgere. DDR eksisterte som totalitær kommunistisk stat fra 1949 til 1989, da landet ble en del av dagens Tyskland. Ostalgien omfatter en mengde DDR-fenomener, -symboler og kulturuttrykk, blant annet dokkefilmfiguren Jon Blund, bilmerket Trabant og sosialistiske kampsanger som partihymnen Die Partei hat immer recht og nasjonalsangen Auferstanden aus Ruinen.
Ordet Ostalgie er et ordspill eller teleskopord for Ost-nostalgie («øst-nostalgi»).

Bakgrunn

Etter Berlinmurens fall i 1989 og innlemmelsen av DDR i Forbundsrepublikken Tyskland ble de fleste spor etter det gamle regimet fjernet med støtte både fra de fleste østtyskerne og Forbundsrepublikkens myndigheter. Men med dette forsvant også mange av de bærende elementene i østtysk kultur- og samfunnsliv. Den høye arbeidsløsheten i øst og en følelse blant mange østtyskerne av å være annenrangs borgere i Forbundsrepublikken, har bidratt til å opprettholde sosiale og politiske forskjeller mellom øst og vest. Ostalgie betegner i særdeleshet sider ved dagliglivet som forsvant etter DDRs sammenbrudd.
Mens myndighetene i DDR mente å basere seg på en sosialistisk og kommunistisk ideologi, er mye av ostaligien preget av en kapitalistisk innpakning. Selv DDRs statsvåpen var en periode rettighetsbelagt av en privat person. Utover dette er de gamle østtyske matmerkene, TV-programmene og så videre som produseres i dag, laget av kapitalistiske selskaper.

Eksempler

Blant viktige ostalgi-symboler er bilmerket Trabant og TV-serien om Jon Blund. Ostalgien har også vært fremtredende i flere offentlige debatter. Kampen for å få stoppet rivningen av det gamle Palast der Republik og for å forhindre at de gamle østtyske trafikklysene, Ampelmännchen, skulle byttes ut med vesttyske, en kamp som faktisk ble vunnet, er eksempler på dette. Det har også kommet både bøker og filmer som tar for seg dette temaet. Thomas Brussigs bok På den kortere siden av Sonnenallee fra 1999, som senere også ble film, regnes av mange som ostalgiens startskudd. Wolfgang Beckers tragikomiske film Goodbye, Lenin! fra 2003, som handler om hvordan østtyskerne møtte den store omveltningen, die Wende, i 1989, er et annet kjent eksempel. Felles for disse er at de tar for seg det østtyske dagliglivet uten noen moraliserende pekefinger i den ene eller andre retningen.
Enkelte har kritisert romantiseringen i ostalgien og mener den ufarliggjør DDR-regimet, den politiske ideologien og hvordan den ble praktisert. Andre mener nostalgiske følelser er en naturlig reaksjon fra et folk som har opplevd at forhistorien og bakgrunnen deres har blitt usynliggjort og diskreditert.

Annet

Enkelte bruker også begrepet ostalgi om støtten til de tidligere statsbærende partiene i hele Øst-Europa.
Heimssýn

Heimssýn er en islandsk organisasjon som er motstandere av islandsk EU-medlemskap. Organisasjonen ble grunnlagt i 2002, og ledes av Ásmundur Einar Daðason, alltingsrepresentant for Vinstrihreyfingin – grænt framboð. Tidligere finansminister Ragnar Arnalds var leder fra 2002 til 2009.
Den har cirka 3 500 medlemmer.
Konstfack

Konstfack, tidligere navn: Slöjdskolan og Högre konstindustriella skolan (HKS) og Tekniska Skolan, er Sveriges største kunst- og designhøyskole. Skolen ble opprinnelig grunnlagt i 1844. Høyskolen flyttet i 2004 til et tidligere industribygg ved Telefonplan i Midsommarkransen, en drabantby i Stockholm. Den har i dag omkring 900 studenter og 200 lærere.
Napoleons Slott

Napoleons Slott var et gledeshus i Vika i Kristianias overgang fra 1800-tallets småby til 1900-tallets storby.
Brødfrukt

Bruksområder

Brødfrukt en hovedbasis i dietten til folk i mange tropiske områder, den kan brukes på samme måte som man bruker poteter.
North Melbourne (Victoria)

Historikk

North Melbourne var tidligere kjent som Hotham og var en av de første byene i Victoria som fikk lokalstyrestatus. Den første europeiske bebyggelsen i North Melbourneområdet dukket opp i 1840-årene, på denne tiden var området ikke spesielt godt definert og Parkville, Royal Park og deler av West Melbourne. I 1869 ble Hotham Football Club grunnlagt, denne klubben ble senere til dagens North Melbourne Football Club (også kjent som Kangaroos).
I løpet av 1880-årene ble området en arbeiderklassebydel og etterhvert opplevde North Melbourne en forslumming frem til 1930-årene da myndighetene begynte å bygge større boligblokker frem til 1960-årene.
Egino

Egino, eller Egin, død i Lund 19. oktober 1072, var biskop i Dalby og i Lund Domkirke (1066–1072).

Biografi

Egino hørte under erkebiskopen av Hamburg-Bremen og kom til Skåne omkring år 1060 da han ble invitert av den danske konge Svend Estridsen.
I Lund fantes allerede en angelsaksisk misjonsbiskop, Henrik. Derfor ble Egino i begynnelsen henvist til kongsgården i det nærliggende Dalby, hvorfra han bedrev misjon i Hamburg-bremensk retning. Han hadde ikke noe egentlig stift, selv om begrepet Dalby stift forekommer innimellom.
Egino, som var en dannet mann og viet til biskop i Bremen, gikk spesielt inn for å omvende hedningene i Blekinge og på Bornholm.

Biskop i Lund

Da biskop Henrik døde i 1066 ble Egino forflyttet til Lund og ble ordinert til biskop der, til tross for at han, sammen med biskop Vilhelm i Roskilde hadde motsatt seg Svend Estridsens giftemål med Gunhild Anundsdotter.
Under Eginos tid som biskop i Lund ble antagelig Lunds stift opprettet. Kort før sin død foretok Egino en reise til Roma.
Rikval etterfulgte Egino som biskop i Lund.
NM i friidrett 1983

Norgesmesterskapet i friidrett 1983 bestod av en rekke arrangementer som i løpet av kalenderåret 1983 
kåret norgesmestere i friidrettsøvelsene.
Hovedmesterskapet ble arrangert på Lerkendal stadion i Trondheim i perioden 29. til 31. juli. 
Arrangører var Ranheim IL og Byåsen IL.
Kongepokalvinnere var Richard Olsen og Hilde Fredriksen.
Se også NM i mangekamp 1983.
Lucy Burke

Idrettskarriere

Burke kom på 19.-plass individuelt i De internasjonale øylekene 2015, og Wight kom på fjerdeplass i lagkonkurransen.
I De internasjonale øylekene 2017 kom hun på 16.-plass i kvinneklassen individuelt. Isle of Wight fikk sølv i lagkonkurransen dette året.
Marek Hamšík

Landslaget

Han ble tatt ut i Slovakias EM-tropp til EM i Frankrike 2016.
Cooloolidae

Utseende

Cooloola propator er et stort (kroppslengde ca. 25 mm), kraftig insekt, blekt på farge. Hodet er avrundet og noe skovlformet, med ganske små fasettøyne og trådformede antenner som bare er ca. halvparten så lange som hodet.  Thorax er forholdsvis liten, ryggen salformet. Beina er korte og meget kraftige, leggene spadeaktige. Vingene er redusert til små knopper hos hannen og mangler helt hos hunnen. Bakkroppen er stor og rund, særlig hos hunnen.

Levevis

Kroppsformen, med kort, kraftig kropp, spadelignende bein og reduserte antenner tyder sterkt på at dette er et gravende insekt. Det har vist seg at den graver i sandig jord i regnskogsområdene, og bare sjelden kommer til overflaten. Munndelenes form tyder på at det er et rovdyr, trolig lever den av ulike underjordiske, virvelløse dyr.

Utbredelse

Cooloola propator lever i regnskog langs kysten av Queensland, Australia.
Også de andre tre artene er bare funnet i Queensland.